Rinolaliya
Rinolaliya (grekcha: rhinoslalia – „rhinos“ burun, „lalia“ nutq) — burunli nutq tushunchasini anglatadi. Rinolaliya bu-nutq apparatining anatomik va fiziologik kamchiliklari sababli ovoz tembri va tovushlar talaffuzidagi buzilishdir. Rinolaliyada tovushlar artikulyatsiyasi, fonatsiya, tovush hosil boʻlish mexanizmlari jiddiy ravishda normadan chetga chiqadi. Normal fonatsiya boʻlganda kishida burun tovushlaridan tashqari nutqdagi boshqa tovushlarni talaffuz qilish vaqtida burun-halqum va burun boʻshligʻining boʻgʻiz va ogʻiz boʻshligʻidan ajralish roʻy beradi.